Årsmelding 2006, HIFO-Vestfold

HIFO-Vestfold hadde pr. 01.01.2006 25 betalende medlemmer. Styret har bestått av Jan Erik Ringstad (leder), Stig Bjørshol (kasserer), Steinar Sæther, Anita Norli og Birthe Østergaard Nebdal.

Det har ikke vært lagt opp til noen egen aktivitet for HIFO-Vestfolds medlemmer fra styrets side i perioden siden forrige årsmøte, men medlemmene ble invitert til å delta på Fylkesarkivets arrangement ”Levd liv – mennesker i arkivene” på Arkivenes dag 11. november i Tønsberg.
Styret har hatt 1 styremøter i løpet av perioden.

HIFO-Vestfold deltok med en utvidet delegasjon på HIFOs årlige seminar og årsmøte i Kristiansand.

En egen arbeidsgruppe har forberedt HIFOs årsmøte som i år for første gang skal holdes i Vestfold (11.-13. mai). Arbeidsgruppa har bestått av Steinar Sæther (leder), James Godbolt, Stig Bjørshol, Ingrid Nøstberg, Therese I. Svartsund, Jan Erik Ringstad og i en kortere periode Kathrine Molde. Gruppa har hatt en lang rekke arbeidsmøter.

